रामानुज

[[Image:Statue of Equality (Ramanuja).jpg|thumb|Statue of Equality]]

रामानुजाचार्य (१०१७-११३७) विशिष्टाद्वैत वेदान्तया प्रवर्तक ख। वय्‌कः वैष्णव सन्त ख व वय्‌कःया भक्ति परम्पराय् यक्व प्रभाव दु। वैष्णव आचार्यय् रामानुजाचार्यया शिष्य परम्पराय् हे रामानन्द व वय्‌कःया शिष्य कबीर व सूरदास लिपा वःगु ख। रामानुजं वेदान्त दर्शनय् आधारित थःगु न्हुगु दर्शन विशिष्ट अद्वैत वेदान्त च्वयादिगु ख। रामानुजाचार्यं वेदान्त नापं ७ निसें १०गु शताब्दी तक्कया रहस्यवादी व भक्तिमार्गी आलवार सन्तया भक्ति-दर्शन व दक्षिणया पंचरात्र परम्परायात थःगु विचारया आधार दयेकादिल।

 संक्षिप्त जीवनी 
सन् १०१७स रामानुजया जन्म दक्षिण भारतया तमिल नाडु प्रान्तय् जुल। मचाबिलय् वय्‌कलं कांची वना थःगु गुरू यादव प्रकाश नाप वेदतयेगु शिक्षा कयादिल। रामानुजाचार्य आलवार सन्त यमुनाचार्यया प्रधान शिष्य ख। गुरुया इच्छानुसार रामानुजं स्वंगु विशेष ज्या यायेगु संकल्प यात - ब्रह्मसूत्र, विष्णु सहस्रनाम व दिव्य प्रबन्धम्‌या टीका च्वयेगु। वय्‌कलं गृहस्थ आश्रम त्वता श्रीरंगम्‌या यदिराज नामक सन्यासीनाप सन्यासया दीक्षा कयादिल। मैसूरया श्रीरंगम्ं वना रामानुज शालिग्राम नांया थासय् च्वनादिल। रामानुजं थ्व थासय् १२दँ तक्क वैष्णव धर्मया प्रचार यानादिल। थ्व धुंका वय्‌कलं वैष्णव धर्मया प्रचारया निंतिं सकल भारतवर्षया भ्रमण यानादिल। सन् ११३७स १२०दँय् वय्‌कः मदयादिल। वय्‌कलं यक्व ग्रन्थतयेगु रचना यासां ब्रह्मसूत्रया भाष्यय् च्वयादिगु निगु मूल ग्रन्थ दकले नांजा - श्रीभाष्यम् व वेदान्त संग्रहम्''।

 विशिष्टाद्वैत दर्शन 
रामानुजाचार्यया दर्शनय् सत्ता वा परमसत्‌यात स्वंगु स्तरय् मानेयानातःगु दु - ब्रह्म अर्थात् ईश्वर, चित् अर्थात् आत्म तत्व व अचित् अर्थात् प्रकृति तत्व। वस्तुतः चित् अर्थात् आत्म तत्त्व तथा अचित् अर्थात् प्रकृति तत्त्व ब्रह्म वा ईश्वर स्वया मपा व थ्व विशिष्ट रूपं ब्रह्मया हे निगु स्वरूप ख व ब्रह्म वा ईश्वरय् हे आधारित जु। वस्तुत: थ्व हे रामनुजाचार्यया विशिष्टाद्वैतया सिद्धान्त ख। रामानुजया अनुसार भक्तिया अर्थ पूजा-पाठ वा कीर्तन-भजन मजुसें ध्यान यायेगु वा ईश्वरया प्रार्थना यायेगु ख। सामाजिक परिप्रेक्ष्यं रामानुजाचार्यं भक्तियात जाति व वर्गं  पृथक व दक्वं मनुतयेसं यायेज्युगु धका धयादिल।

कृति
वय्‌कःया कृति थ्व कथं दु-
 वेदान्तसंग्रहम् 
 श्रीभाष्यम् 
 गीताभाष्यम् 
 वेदान्तदीपम् 
 वेदान्तसारम् 
 शरणागतिगद्यम् 
 श्रीरंगगद्यम् 
 श्रीवैकुण्ठगद्यम् 
 नित्यग्रन्थम्

 स्वयादिसँ
 आदि शंकराचार्य
 मध्वाचार्य
 जगद्गुरु सुदर्शनाचार्य

 पिनेया स्वापू 
 रामानुजाचार्यया परिचय (वेबदुनिया)
 भक्तिया महान आचार्य रामानुजाचार्य (समय_अलाइव)

 शास्त्रय् दसु 

अग्निपुराणम् — अध्यायः १७७विकिस्रोतः – अग्निपुराणम्/अध्यायः १७७
- - - - - -
गगनाङ्गणसन्दीप दुग्धाब्धिमथनोद्भव  ॥१७७.००९
भाभासितादिगाभोग रामानुज नमोऽस्तु ते  ।१७७.०१०
ओं श्रीं श्रीधराय नमः सोमात्मानं हरिं यजेत् ॥१७७.०१०
घं ढं भं हं श्रियै नमो दशरूपमहात्मने  ।१७७.०११

अभिषेकनाटकम् — प्रथमोऽङ्कःविकिस्रोतः – अभिषेकनाटकम्/प्रथमोऽङ्कः
राम: --- दशरथस्य ज्येष्ठ: पुत्र:।
लक्ष्मण: --- रामानुज:
सुग्रीव: --- कपीश्वर:।

एकात्मतास्तोत्रम्विकिस्रोतः – एकात्मतास्तोत्रम्
बुद्ध जिनेन्द्र गोरक्शः पाणिनिश्च पतंजलिः
शंकरो मध्व निंबार्कौ श्री रामानुज वल्लभौ ॥१५॥  
झूलेलालोथ चैतन्यः तिरुवल्लुवरस्तथा

गौरगोविन्दर्चनस्मरणपद्धतिःविकिस्रोतः – गौरगोविन्दर्चनस्मरणपद्धतिः
हे गोपालक हे कृपाजलनिधे हे सिन्धुकन्यापते	
हे कंसान्तक हे गजेन्द्रकरुणापारीण हे माधव   ।	
हे रामानुज हे जगत्त्रयगुरो हे पुण्डरीकाक्ष मां	
हे गोपीजननाथ पालय परं जानामि न त्वां विना   ।। ५  ।।	
श्रीनारायण पुण्डरीकनयन श्रीराम सीतापते

 लिधंसा 

Category:हिन्दू धर्म
Category:संस्कृति